ผมมาทานร้านนี้เป็นครั้งแรกนะครับ ตามคำแนะนำของเพื่อนๆหลายคนที่เคยมาทานร้านนี้นะครับ จากการพูดคุยกับเจ้าของร้าน ร้านนี้ขายข้าวหมูแดงมากว่า30ปีแล้ว เมื่อก่อนร้านอยู่แถวเวิ้ง แต่เมื่อเจ้าของได้มาซื้อตึกแถวในซอยกำนันแม้นจึงย้ายมาเปิดที่นี่ ร้านเป็นร้านเล็กๆไม่มีที่จอดรถซึ่งจอดริมถนนหน้าร้านไม่ได้นะครับ อาจต้องจอดไกลจากร้านหน่อยนะครับ เมนูของร้านนี้มี ข้าวหมูแดงหมูกรอบ ต้มตุ๋น(ซี่โครงหมูตุ๋นยาจีน) และ ติ่มซำ ผมได้ลองข้าวหมูแดงกับต้มตุ๋น ข้าวหมูแดงรสชาติดีครับ รสชาติไม่จัดจ้านออกแนวเนียนๆแต่อร่อยดีครับ ผมชอบต้มตุ๋นมากกว่านะครับเพราะน้ำซุปอร่อยครับซี่โครงหมูต้มจนเปื่อยนุ่ม มีเห็ดหอมชิ้นใหญ่ในน้ำซุปด้วยครับ